
Lietuvos Respublikos Seimas


RYTINIO POSĖDŽIO PROTOKOLAS

2023-04-06  Nr. SPP-259
Vilnius

Posėdžio pirmininkė – Seimo Pirmininkė V. Čmilytė-Nielsen.

Užsiregistravo 110 Seimo narių (10.00 val.)

	10.01 val.
SVARSTYTA. Seimo seniūnų sueigos patikslinta 2023 m. balandžio 6 d. (ketvirtadienio) posėdžių darbotvarkė.
Pranešėja – Seimo Pirmininkė V. Čmilytė-Nielsen. 

Kalbėjo Seimo narė R. Budbergytė (dėl projekto Nr. XIVP-1455).

Pasiūlymui išbraukti iš darbotvarkės projektą Nr. XIVP-1455 pritarta bendru sutarimu.

Posėdžio pirmininkė informavo, kad projektas Nr. XIVP-2545 nėra įrašytas į Seimo VI (pavasario) sesijos darbų programą ir pagal Seimo statutą reikia apsispręsti, kad jis būtų įtrauktas į darbotvarkę.
Pasiūlymui įtraukti į darbotvarkę projektą Nr. XIVP-2545, kuris nėra įrašytas į Seimo VI (pavasario) sesijos darbų programą, pritarta bendru sutarimu.

Kalbėjo Seimo narys V. Pranckietis (dėl Seimo protokolinių nutarimų).

NUTARTA. Patvirtinti patikslintą Seimo 2023 m. balandžio 6 d. (ketvirtadienio) posėdžių darbotvarkę. Balsavimo rezultatai: už – 72, prieš – 8, susilaikė 39. Užsiregistravo 119 Seimo narių (10.03 val.).

Replikavo Seimo nariai: P. Gražulis, V. Pranckietis.


10.05 val.
SVARSTYTA. Vienos valstybės ribas peržengiančio ribotos atsakomybės bendrovių jungimosi įstatymo Nr. X-1367 pakeitimo įstatymo projektas Nr. XIVP-2326(2)ES (teikėjai – Vyriausybė / ekonomikos ir inovacijų ministrė A. Armonaitė) (priėmimas).

	1 straipsnis (Įstatymo nauja redakcija: 1–40 straipsniai) priimtas bendru sutarimu.
	2 straipsnis (Įstatymo įsigaliojimas, įgyvendinimas ir taikymas) priimtas bendru sutarimu.

	Balsavimas dėl šio projekto vyks nustatytu laiku (nuo 11.15 val.).


10.06 val.
SVARSTYTA. Juridinių asmenų registro įstatymo Nr. IX-368 2, 41 straipsnių ir priedo pakeitimo įstatymo projektas Nr. XIVP-2327(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

1–4 straipsniai priimti bendru sutarimu.	

	Balsavimas dėl šio projekto vyks nustatytu laiku.


10.07 val.
SVARSTYTA. Įstatymo „Dėl darbuotojų dalyvavimo bendrovėje po vienos valstybės ribas peržengiančio ribotos atsakomybės bendrovių jungimosi“ Nr. X-1607 pakeitimo įstatymo projektas Nr. XIVP-2328(2) (teikėjai – Vyriausybė / ekonomikos ir inovacijų ministrė A. Armonaitė (priėmimas).

	1 straipsnis (Įstatymo nauja redakcija: 1–27 straipsniai) priimtas bendru sutarimu.
	2 straipsnis (Įstatymo įsigaliojimas, įgyvendinimas ir taikymas) priimtas bendru sutarimu.

	Balsavimas dėl šio projekto vyks nustatytu laiku.


10.08 val.
SVARSTYTA. Darbo kodekso 210 straipsnio pakeitimo įstatymo projektas Nr. XIVP-2329(2) (teikėjai – Vyriausybė / ekonomikos ir inovacijų ministrė A. Armonaitė) (priėmimas).

1, 2 straipsniai priimti bendru sutarimu.	

	Balsavimas dėl šio projekto vyks nustatytu laiku.


10.08 val.
SVARSTYTA. Šilumos ūkio įstatymo Nr. IX-1565 1, 2, 3, 7, 8, 9, 10, 101, 12, 15, 17, 20, 22, 30, 32, 34, 35, 36, 37 straipsnių, aštuntojo ir vienuoliktojo skirsnių pavadinimų pakeitimo ir Įstatymo papildymo 82, 102, 291 straipsniais įstatymo projektas Nr. XIVP-2331(2)ES (teikėjai – Vyriausybė / energetikos ministras D. Kreivys) (priėmimas).
Pranešėjas – Ekonomikos komiteto atstovas A. Kupčinskas.

1–7 straipsniai priimti bendru sutarimu.	

	Pranešėjas informavo apie pagrindinio komiteto nuomonę dėl Teisės departamento pastabų dėl 8 straipsnio.
Pagrindinio komiteto nuomonei dėl Teisės departamento pastabų dėl 8 straipsnio, kurioms pritarė pagrindinis komitetas, pritarta bendru sutarimu. 
	8 straipsnis (pagrindinio komiteto patikslinta redakcija) priimtas bendru sutarimu.

	9–24 straipsniai priimti bendru sutarimu.

	Pranešėjas informavo apie pagrindinio komiteto nuomonę dėl Teisės departamento pastabos dėl 25 straipsnio.
Pagrindinio komiteto nuomonei dėl Teisės departamento pastabos dėl 25 straipsnio, kuriai pritarė pagrindinis komitetas, pritarta bendru sutarimu. 
	25 straipsnis (pagrindinio komiteto patikslinta redakcija) priimtas bendru sutarimu.

	Dėl balsavimo motyvų dėl viso įstatymo kalbėjo Seimo nariai: R. Vaitkus, A. Skardžius, E. Pupinis.

	Balsavimas dėl šio projekto vyks nustatytu laiku.


10.15 val.
SVARSTYTA. Žemės įstatymo Nr. I-446 13, 22, 40 ir 42 straipsnių pakeitimo įstatymo projektas Nr. XIVP-2238(2) (teikėjai – J. Gudauskas / 5 Seimo nariai) (priėmimas).

1–5 straipsniai priimti bendru sutarimu.	

	Balsavimas dėl šio projekto vyks nustatytu laiku.


10.16 val.
SVARSTYTA. Žemės reformos įstatymo Nr. I-1607 19 straipsnio pakeitimo įstatymo projektas Nr. XIVP-2239(2) (teikėjai – J. Gudauskas / 5 Seimo nariai) (priėmimas).

1, 2 straipsniai priimti bendru sutarimu.	

	Balsavimas dėl šio projekto vyks nustatytu laiku.


10.16 val.
SVARSTYTA. Seimo rezoliucijos „Dėl Lietuvos pagrindinių tikslų NATO aukščiausiojo lygio susitikime Vilniuje“ projektas Nr. XIVP-2612 (teikėjai – Ž. Pavilionis / 10 Seimo narių) (pateikimas, svarstymas ir priėmimas).
Pranešėjas – Seimo narys Ž. Pavilionis.

Klausė Seimo nariai: J. Džiugelis, D. Šakalienė, V. Semeška, A. Lydeka, R. Šarknickas, E. Zingeris.

Posėdžio pirmininkės pasiūlymui diskusijai skirti 20 min. ir leisti kalbėti frakcijų atstovams pritarta bendru sutarimu.

Diskusijoje kalbėjo Seimo nariai: V. Semeška, R. Lopata.

Replikavo Seimo nariai: Ž. Pavilionis, P. Gražulis, A. Širinskienė.

Diskusijoje kalbėjo Seimo nariai: G. Surplys, M. Matijošaitis, L. Kasčiūnas.

Dėl balsavimo motyvų kalbėjo Seimo nariai: A. Ažubalis, P. Gražulis, G. Surplys, A. Dumbrava, A. Lydeka, D. Šakalienė.

	Balsavimas dėl šio projekto vyks nustatytu laiku.




11.05 val.
	SVARSTYTA. Seimo nutarimo „Dėl Gintaro Godos skyrimo Lietuvos Respublikos Konstitucinio Teismo pirmininku“ projektas Nr. XIVP-2586(2) (teikėjas – Respublikos Prezidentas G. Nausėda) (svarstymas ir priėmimas).

Pagrindinio – Teisės ir teisėtvarkos komiteto išvadą pateikė šio komiteto pirmininkė I. Haase.
 
	Diskusijoje kalbėjo Seimo narys P. Gražulis.

Dėl posėdžio vedimo tvarkos kalbėjo Seimo nariai: A. Navickas, P. Gražulis.

	Dėl balsavimo motyvų kalbėjo Seimo nariai: E. Gentvilas, V. Semeška, P. Gražulis, V. Pranckietis.

	NUTARTA. Patvirtinti slapto balsavimo biuletenio pavyzdį. Pritarta bendru sutarimu.

		Posėdžio pirmininkė pranešė, kad slaptas balsavimas dėl šio projekto vyks nuo 13.00 val. iki 13.20 val.


11.13 val.
           SVARSTYTA. Seimo nutarimo „Dėl Lietuvos Respublikos žvalgybos kontrolierių įstaigos vadovo paskyrimo“ projektas Nr. XIVP-2608(2) (teikėja – Seimo Pirmininkė V. Čmilytė-Nielsen) (svarstymas ir priėmimas).

	Pagrindinio – Nacionalinio saugumo ir gynybos komiteto išvadą pateikė šio komiteto pirmininkas L. Kasčiūnas.
Papildomo – Žmogaus teisių komiteto išvadą pateikė šio komiteto atstovas D. Kepenis.

	NUTARTA. Patvirtinti slapto balsavimo biuletenio pavyzdį. Pritarta bendru sutarimu.

		Slaptas balsavimas dėl šio projekto vyks nustatytu laiku.
	

11.14 val.
           SVARSTYTA. Seimo nutarimo „Dėl pritarimo Sauliaus Luko Kalėdos kandidatūros siūlymui į Europos Sąjungos Bendrojo Teismo teisėjus“ projektas Nr. XIVP-2064(2) (teikėjai – Vyriausybė / Ministrė Pirmininkė I. Šimonytė) (svarstymas ir priėmimas).

Pagrindinio – Europos reikalų komiteto išvadą pateikė šio komiteto pirmininkė R. Morkūnaitė-Mikulėnienė.
Papildomo – Teisės ir teisėtvarkos komiteto išvadą pateikė šio komiteto pirmininkė I. Haase.

	1 straipsnis priimtas bendru sutarimu.

           NUTARTA. Priimti Seimo nutarimą „Dėl pritarimo Sauliaus Luko Kalėdos kandidatūros siūlymui į Europos Sąjungos Bendrojo Teismo teisėjus“. Balsavimo rezultatai: už – 107, prieš – 0, susilaikė 10. (Užsiregistravo 118 Seimo narių (11.16 val.)


11.17 val.
SVARSTYTA. Vienos valstybės ribas peržengiančio ribotos atsakomybės bendrovių jungimosi įstatymo Nr. X-1367 pakeitimo įstatymo projektas Nr. XIVP-2326(2)ES (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Vienos valstybės ribas peržengiančio ribotos atsakomybės bendrovių jungimosi įstatymo Nr. X-1367 pakeitimo įstatymą. Balsavimo rezultatai: už – 124, prieš – 0, susilaikė 0. Užsiregistravo 124 Seimo nariai (11.18 val.).


11.18 val.
SVARSTYTA. Juridinių asmenų registro įstatymo Nr. IX-368 2, 41 straipsnių ir priedo pakeitimo įstatymo projektas Nr. XIVP-2327(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Juridinių asmenų registro įstatymo Nr. IX-368 2, 41 straipsnių ir priedo pakeitimo įstatymą. Balsavimo rezultatai: už – 129, prieš – 0, susilaikė 0. Užsiregistravo 129 Seimo nariai (11.18 val.).


11.19 val.
SVARSTYTA. Įstatymo „Dėl darbuotojų dalyvavimo bendrovėje po vienos valstybės ribas peržengiančio ribotos atsakomybės bendrovių jungimosi“ Nr. X-1607 pakeitimo įstatymo projektas Nr. XIVP-2328(2) (teikėjai – Vyriausybė / ekonomikos ir inovacijų ministrė A. Armonaitė (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Įstatymo „Dėl darbuotojų dalyvavimo bendrovėje po vienos valstybės ribas peržengiančio ribotos atsakomybės bendrovių jungimosi“ Nr. X-1607 pakeitimo įstatymą. Balsavimo rezultatai: už – 127, prieš – 0, susilaikė 0. Užsiregistravo 127 Seimo nariai (11.19 val.).


11.20 val.
SVARSTYTA. Darbo kodekso 210 straipsnio pakeitimo įstatymo projektas Nr. XIVP-2329(2) (teikėjai – Vyriausybė / ekonomikos ir inovacijų ministrė A. Armonaitė) (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Darbo kodekso 210 straipsnio pakeitimo įstatymą. Balsavimo rezultatai: už – 127, prieš – 0, susilaikė 0. Užsiregistravo 127 Seimo nariai (11.20 val.).

 


11.21 val.
SVARSTYTA. Šilumos ūkio įstatymo Nr. IX-1565 1, 2, 3, 7, 8, 9, 10, 101, 12, 15, 17, 20, 22, 30, 32, 34, 35, 36, 37 straipsnių, aštuntojo ir vienuoliktojo skirsnių pavadinimų pakeitimo ir Įstatymo papildymo 82, 102, 291 straipsniais įstatymo projektas Nr. XIVP-2331(2)ES (teikėjai – Vyriausybė / energetikos ministras D. Kreivys) (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Šilumos ūkio įstatymo Nr. IX-1565 1, 2, 3, 7, 8, 9, 10, 101, 12, 15, 17, 20, 22, 30, 32, 34, 35, 36, 37 straipsnių, aštuntojo ir vienuoliktojo skirsnių pavadinimų pakeitimo ir Įstatymo papildymo 82, 102, 291 straipsniais įstatymą. Balsavimo rezultatai: už – 122, prieš – 0, susilaikė 6. Užsiregistravo 128 Seimo nariai (11.21 val.).


11.22 val.
SVARSTYTA. Žemės įstatymo Nr. I-446 13, 22, 40 ir 42 straipsnių pakeitimo įstatymo projektas Nr. XIVP-2238(2) (teikėjai – J. Gudauskas / 5 Seimo nariai) (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Žemės įstatymo Nr. I-446 13, 22, 40 ir 42 straipsnių pakeitimo įstatymą. Balsavimo rezultatai: už – 126, prieš – 0, susilaikė 1. Užsiregistravo 130 Seimo narių (11.22 val.).


11.22 val.
SVARSTYTA. Žemės reformos įstatymo Nr. I-1607 19 straipsnio pakeitimo įstatymo projektas Nr. XIVP-2239(2) (teikėjai – J. Gudauskas / 5 Seimo nariai) (priėmimo tęsinys).

	Posėdžio pirmininkė paskelbė balsavimą dėl šio įstatymo priėmimo.

NUTARTA. Priimti Žemės reformos įstatymo Nr. I-1607 19 straipsnio pakeitimo įstatymą. Balsavimo rezultatai: už – 127, prieš – 0, susilaikė 1. Užsiregistravo 129 Seimo nariai (11.22 val.).


11.23 val.
SVARSTYTA. Seimo rezoliucijos „Dėl Lietuvos pagrindinių tikslų NATO aukščiausiojo lygio susitikime Vilniuje“ projektas Nr. XIVP-2612 (teikėjai – Ž. Pavilionis / 10 Seimo narių) (priėmimo tęsinys).

Balsuota, ar priimti šią Seimo rezoliuciją be pataisų: už – 129, prieš – 0, susilaikė 0. Pritarta. Užsiregistravo 129 Seimo nariai (11.24 val.).

	NUTARTA. Priimti Seimo rezoliuciją „Dėl Lietuvos pagrindinių tikslų NATO aukščiausiojo lygio susitikime Vilniuje“.

	Posėdžio pirmininkė pranešė, kad toliau bus balsuojama po kiekvieno apsvarstyto darbotvarkės klausimo.


11.24 val.
SVARSTYTA. Žemės ūkio paskirties žemės įsigijimo įstatymo Nr. IX-1314 4 straipsnio pakeitimo įstatymo projektas Nr. XIVP-2237(2) (teikėjai – J. Gudauskas / 5 Seimo nariai) (svarstymas).

Pagrindinio – Kaimo reikalų komiteto išvadą pateikė šio komiteto atstovas J. Gudauskas.

	NUTARTA. Pritarti šiam projektui po svarstymo Seimo posėdyje. Balsavimo rezultatai: už – 122, prieš – 0, susilaikė 4. Užsiregistravo 127 Seimo nariai (11.26 val.).


11.27 val.
	SVARSTYTA. Kelių įstatymo Nr. I-891 11 straipsnio pakeitimo įstatymo projektas Nr. XIVP-2184(2) (teikėjas – G. Kindurys) (svarstymas).

Pagrindinio – Ekonomikos komiteto išvadą pateikė šio komiteto atstovė L. Mogenienė.

	NUTARTA. Pritarti šiam projektui po svarstymo Seimo posėdyje. Balsavimo rezultatai: už – 115, prieš – 0, susilaikė 1. Užsiregistravo 116 Seimo narių (11.28 val.).


11.28 val.
	SVARSTYTA. Valstybinės lietuvių kalbos komisijos įstatymo Nr. I-108 2 straipsnio pakeitimo įstatymo projektas Nr. XIVP-2377(2) (teikėjai – A. Žukauskas, D. Asanavičiūtė) (svarstymas).

Pagrindinio – Švietimo ir mokslo komiteto išvadą pateikė šio komiteto atstovė E. Rudelienė.

	NUTARTA. Pritarti šiam projektui po svarstymo Seimo posėdyje. Balsavimo rezultatai: už – 114, prieš – 0, susilaikė 0. Užsiregistravo 114 Seimo narių (11.29 val.).


11.30 val.
SVARSTYTA. Seimo nutarimo „Dėl privalomojo referendumo dėl Lietuvos Respublikos Konstitucijos 12 straipsnio pakeitimo paskelbimo“ projektas Nr. XIVP-2578 (teikėjai – D. Asanavičiūtė / 61 Seimo narys) (pateikimas).
 	Pranešėja – Seimo narė D. Asanavičiūtė. 
 
Klausė Seimo nariai: E. Pupinis, L. Nagienė, S. Tumėnas, Ž. Pavilionis. 
	Dėl balsavimo motyvų kalbėjo Seimo nariai: A. Bagdonas, G. Surplys.
Dėl svarstymo datos kalbėjo Teisės ir teisėtvarkos komiteto pirmininkė I. Haase 

            NUTARTA:
	1. Pritarti šiam projektui po pateikimo ir pradėti jo svarstymo procedūrą. Balsavimo rezultatai: už – 101, prieš – 1, susilaikė 4. Užsiregistravo 107 Seimo nariai (11.46 val.).
	2. Paskirti Teisės ir teisėtvarkos komitetą pagrindiniu komitetu šiam projektui svarstyti. Pritarta bendru sutarimu. 
	3. Paskirti šio projekto preliminarią svarstymo Seimo posėdyje datą – 2023-05-18. Pritarta bendru sutarimu. 

Replikavo Seimo nariai: A. Širinskienė, A. Vinkus, S. Tumėnas, D. Asanavičiūtė.

Posėdžio pirmininkės sprendimu balsavimo laikas pratęsiamas iki 12.00 val.



11.51 val.
	SVARSTYTA. Seimo protokolinio nutarimo „Dėl Lietuvos Respublikos Seimo paskirto papildomo komiteto Akcizų įstatymo Nr. IX-569 1, 2, 3, 27, 35, 36, 37, 38, 39, 41, 43, 581, 59 straipsnių, II skyriaus penktojo skirsnio pakeitimo, 40 straipsnio pripažinimo netekusiu galios ir Įstatymo papildymo 3 priedu įstatymo projektui Nr. XIVP-1185 svarstyti atsisakymo“ projektas (teikėjai – S. Gentvilas / 5 Seimo nariai) (priėmimas).
	Pranešėjas – Seimo narys S. Gentvilas. 

	Dėl balsavimo motyvų kalbėjo Seimo nariai:  I. Šimonytė, V. Pranckietis.


NUTARTA. Priimti tokį Seimo protokolinį nutarimą:
Lietuvos Respublikos Seimas,
atsižvelgdamas į Seimo statuto 50 straipsnio 5 dalies nuostatą, kad nagrinėjant įstatymo projektą, Seimo paskirtas papildomas komitetas savo išvadas turi pateikti Seimo paskirtam pagrindiniam komitetui ir Seimui,
pažymėdamas, kad:
– 2021 m. gruodžio 16 d. po pateikimo Seimo plenariniame posėdyje buvo pritarta Lietuvos Respublikos akcizų įstatymo Nr. IX-569 1, 2, 3, 27, 35, 36, 37, 38, 39, 41, 43, 581, 59 straipsnių, II skyriaus penktojo skirsnio pakeitimo, 40 straipsnio pripažinimo netekusiu galios ir Įstatymo papildymo 3 priedu įstatymo projektui Nr. XIVP-1185 ir preliminariai numatyta šį projektą svarstyti Seimo posėdyje IV (pavasario) sesijoje kovo mėnesį;
–  įstatymo projektui Nr. XIVP-1185 svarstyti pagrindiniu komitetu paskirtas Biudžeto ir finansų komitetas, o papildomu – Kaimo reikalų komitetas;
– Kaimo reikalų komitetas iki šiol nėra apsvarstęs ir pateikęs papildomo komiteto išvados dėl įstatymo projekto Nr. XIVP-1185, todėl Biudžeto ir finansų komitetas, kaip pagrindinis komitetas, yra priverstas ilgai laukti ir negali pradėti šio įstatymo projekto svarstymo komitete,
siekdamas nuoseklaus įstatymų  projektų  svarstymo, n u t a r i a:
Atsisakyti Kaimo reikalų komiteto kaip papildomo komiteto Lietuvos Respublikos akcizų įstatymo Nr. IX-569 1, 2, 3, 27, 35, 36, 37, 38, 39, 41, 43, 581, 59 straipsnių, II skyriaus penktojo skirsnio pakeitimo, 40 straipsnio pripažinimo netekusiu galios ir Įstatymo papildymo 3 priedu įstatymo projektui Nr. XIVP-1185 svarstyti.  Balsavimo rezultatai: už – 72, prieš – 23, susilaikė 8. Užsiregistravo 104 Seimo nariai (11.56 val.).


Replikavo Seimo narys V. Ąžuolas.









11.57 val.
	SVARSTYTA. Seimo protokolinio nutarimo „Dėl Lietuvos Respublikos Seimo paskirto papildomo komiteto Gyvūnų gerovės ir apsaugos įstatymo Nr. VIII-500 2, 3, 10, 12 ir 17 straipsnių pakeitimo įstatymo projektui Nr. XIVP-1104 ir Laukinės gyvūnijos įstatymo Nr. VIII-498 8 ir 24 straipsnių pakeitimo įstatymo projektui Nr. XIVP-1105 svarstyti atsisakymo“ projektas (teikėjai – A. Gedvilienė / 10 Seimo narių) (priėmimas).
	Pranešėja – Seimo narė A. Gedvilienė. 

	Dėl balsavimo motyvų kalbėjo Seimo nariai: I. Pakarklytė, A. Veryga.

NUTARTA. Priimti tokį Seimo protokolinį nutarimą:
Lietuvos Respublikos Seimas,
atsižvelgdamas į Seimo statuto 50 straipsnio 5 dalies nuostatą, kad nagrinėjant įstatymo projektą, Seimo paskirtas papildomas komitetas savo išvadas turi pateikti Seimo paskirtam pagrindiniam komitetui ir Seimui,
pažymėdamas, kad:
– 2021 m. lapkričio 23 d. po pateikimo Seimo plenariniame posėdyje buvo pritarta Gyvūnų gerovės ir apsaugos įstatymo Nr. VIII-500 2, 3, 10, 12 ir 17 straipsnių pakeitimo įstatymo projektui Nr. XIVP-1104 ir Laukinės gyvūnijos įstatymo Nr. VIII-498 8 ir 24 straipsnių pakeitimo įstatymo projektui Nr. XIVP-1105 ir preliminariai numatyta projektus svarstyti Seimo posėdyje IV (pavasario) sesijoje kovo mėnesį;
– įstatymų projektams Nr. XIVP-1104 ir Nr. XIVP-1105 svarstyti pagrindiniu komitetu paskirtas Aplinkos apsaugos komitetas, o papildomu – Kaimo reikalų komitetas;
– Lietuvos Respublikos Vyriausybė 2023 m. kovo 8 d. nutarimu Nr. 142 iš esmės pritarė įstatymo projektams Nr. XIVP-1104 ir Nr. XIVP-1105;
– Kaimo reikalų komitetas iki šiol nėra apsvarstęs ir pateikęs papildomo komiteto išvados dėl įstatymų projektų XIVP-1104 ir Nr. XIVP-1105, todėl Aplinkos apsaugos komitetas, kaip pagrindinis komitetas, yra priverstas ilgai laukti ir negali pradėti įstatymo projekto svarstymo komitete,
siekdamas nuoseklaus įstatymų  projektų  svarstymo, n u t a r i a:
Atsisakyti Kaimo reikalų komiteto kaip papildomo komiteto Gyvūnų gerovės ir apsaugos įstatymo Nr. VIII-500 2, 3, 10, 12 ir 17 straipsnių pakeitimo įstatymo projektui XIVP-1104 ir Laukinės gyvūnijos įstatymo Nr. VIII-498 8 ir 24 straipsnių pakeitimo įstatymo projektui Nr. XIVP-1105 svarstyti. Balsavimo rezultatai: už – 74, prieš – 21, susilaikė 7. Užsiregistravo 102 Seimo nariai (12.01 val.).

Replikavo Seimo nariai: I. Šimonytė, P. Gražulis.


Toliau posėdžiui pirmininkavo Seimo Pirmininko pavaduotojas P. Saudargas.


Replikavo Seimo nariai: A. Veryga, K. Mažeika, V. Pranckietis, V. Ąžuolas. I. Šimonytė, P. Gražulis, A. Sysas.

Posėdžio pirmininko sprendimu balsavimo laikas pratęstas, iki bus apsvarstytas paskutinis Seimo protokolinis nutarimas.




12.07 val.
	SVARSTYTA. Seimo protokolinio nutarimo „Dėl Lietuvos Respublikos Seimo paskirto papildomo komiteto Žuvininkystės įstatymo Nr. VIII-1756 2, 6, 14, 141, 143, 144, 15, 20 straipsnių pakeitimo įstatymo projektui Nr. XIVP-2334 svarstyti atsisakymo“ projektas (teikėjai – A. Gedvilienė / 9 Seimo nariai) (priėmimas).
	Pranešėja – Seimo narė A. Gedvilienė. 

	Dėl balsavimo motyvų kalbėjo Seimo nariai: A. Vyšniauskas, V. Pranckietis.

	NUTARTA. Priimti tokį Seimo protokolinį nutarimą:
Lietuvos Respublikos Seimas,
atsižvelgdamas į Seimo statuto 50 straipsnio 5 dalies nuostatą, kad nagrinėjant įstatymo projektą, Seimo paskirtas papildomas komitetas savo išvadas turi pateikti Seimo paskirtam pagrindiniam komitetui ir Seimui,
pažymėdamas, kad:
2022 m. gruodžio 22 d. po pateikimo Seimo plenariniame posėdyje buvo pritarta Žuvininkystės įstatymo Nr. VIII-1756 2, 6, 14, 141, 143, 144, 15, 20 straipsnių pakeitimo įstatymo projektui Nr. XIVP-2334 ir preliminariai numatyta projektą svarstyti Seimo posėdyje VI (pavasario) sesijoje kovo mėnesį;
– įstatymo projektui Nr. XIVP-2334 svarstyti pagrindiniu komitetu paskirtas Aplinkos apsaugos komitetas, o papildomu – Kaimo reikalų komitetas;
– Lietuvos Respublikos Vyriausybė 2023 m. kovo 29 d. nutarimu Nr. 196 iš esmės pritarė įstatymo projektui Nr. XIVP-2334;
– Kaimo reikalų komitetas iki šiol nėra apsvarstęs ir pateikęs papildomo komiteto išvados dėl įstatymo projekto Nr. XIVP-2334, todėl Aplinkos apsaugos komitetas, kaip pagrindinis komitetas, yra priverstas ilgai laukti ir negali pradėti įstatymo projekto svarstymo Komitete,
siekdamas nuoseklaus įstatymų  projektų  svarstymo, n u t a r i a:
Atsisakyti Kaimo reikalų komiteto kaip papildomo komiteto Žuvininkystės įstatymo Nr. VIII-1756 2, 6, 14, 141, 143, 144, 15, 20 straipsnių pakeitimo įstatymo projektui Nr. XIVP-2334 svarstyti. Balsavimo rezultatai: už – 69, prieš – 22, susilaikė 10. Užsiregistravo 102 Seimo nariai (12.11 val.).

Replikavo Seimo nariai: S. Gentvilas, V. Pranckietis.

Balsuota dėl posėdžio pirmininko pasiūlymo sutrumpinti Vyriausybės valandą  ir ją baigti 13.00 val.: už – 48, prieš – 20, susilaikė 12. Pritarta. Užsiregistravo 80 Seimo narių  (12.14 val.).

Replikavo Seimo narys A. Skardžius. 



12.14 val.
Vyriausybės valanda

Seimo posėdyje dalyvavo Vyriausybės nariai:
Ministrė Pirmininkė I. Šimonytė,
aplinkos ministras S. Gentvilas,
ekonomikos ir inovacijų ministrė A. Armonaitė,
energetikos ministras D. Kreivys,
finansų ministrė G. Skaistė, 
krašto apsaugos ministras A. Anušauskas,
kultūros ministras S. Kairys,
socialinės apsaugos ir darbo ministrė M. Navickienė,
susisiekimo ministras M. Skuodis,
sveikatos apsaugos ministras A. Dulkys,
švietimo, mokslo ir sporto ministrė J. Šiugždinienė, 
teisingumo ministrė E. Dobrowolska,
užsienio reikalų ministras G. Landsbergis,
vidaus reikalų ministrė A. Bilotaitė,
žemės ūkio ministras K. Navickas.

Į Seimo nario A. Dumbravos klausimą (dėl merų rinkimų tvarkos tobulinimo) atsakė teisingumo ministrė E. Dobrowolska.
Į Seimo nario A. Butkevičiaus klausimą (dėl nekilnojamojo turto mokesčio) atsakė finansų ministrė G. Skaistė.
Į Seimo nario A. Syso klausimą (dėl sporto finansavimo) atsakė švietimo, mokslo ir sporto ministrė J. Šiugždinienė.
Į Seimo nario V. Fiodorovo klausimą (dėl medicinos darbuotojų atlyginimų) atsakė sveikatos apsaugos ministras A. Dulkys, atsakymą papildė Ministrė Pirmininkė I. Šimonytė.
Į Seimo nario A. Skardžiaus klausimą (dėl dujų įsigijimo koordinavimo) atsakė energetikos ministras D. Kreivys.
Į Seimo nario V. Mitalo klausimą (dėl Valstybinės kalbos inspekcijos vadovo pareiškimų) atsakė kultūros ministras S. Kairys.
Į Seimo nario D. Kepenio klausimą (dėl perteklinio cukraus vartojimo mažinimo) atsakė sveikatos apsaugos ministras A. Dulkys.
Į Seimo nario K. Mažeikos klausimą (dėl valstybės institucijų užsakomų studijų) atsakė Ministrė Pirmininkė I. Šimonytė.
Į Seimo nario K. Vilkausko klausimą (dėl centralizuotos nusikalstamumo prevencijos) atsakė vidaus reikalų ministrė A. Bilotaitė.
Į Seimo nario V. Valkiūno klausimą (dėl kariuomenės parengties planų) atsakė krašto apsaugos ministras A. Anušauskas.
Į Seimo nario A. Gedvilo klausimą (dėl gimnazijų programų rengimo tvarkos) atsakė švietimo, mokslo ir sporto ministrė J. Šiugždinienė.
Į Seimo nario A. Vinkaus klausimą (dėl avarinės būklės objektų finansavimo) atsakė finansų ministrė G. Skaistė.
Į Seimo narės V. Targamadzės klausimą (dėl matematikos brandos egzamino) atsakė švietimo, mokslo ir sporto ministrė J. Šiugždinienė.
Į Seimo nario A. Mazuronio klausimą (dėl nekilnojamojo turto mokesčio) atsakė finansų ministrė G. Skaistė, atsakymą papildė Ministrė Pirmininkė I. Šimonytė.
Į Seimo narės R. Tamašunienės klausimą (dėl karinio mobilumo ir infrastruktūros objektų) atsakė susisiekimo ministras M. Skuodis.
Į Seimo nario S. Tumėno klausimą (dėl galimybės užsienio universitetams prisistatyti karjeros ir studijų mugėje) atsakė švietimo, mokslo ir sporto ministrė J. Šiugždinienė bei ekonomikos ir inovacijų ministrė A. Armonaitė.
Į Seimo nario G. Kindurio klausimą (dėl karinių poligonų) atsakė krašto apsaugos ministras A. Anušauskas.
Į Seimo nario V. Ąžuolo klausimą (dėl Europos Sąjungos Ekonomikos gaivinimo ir atsparumo didinimo priemonės (RRF) plano) atsakė finansų ministrė G. Skaistė.
Į Seimo narės L. Girskienės klausimą (dėl teismų ir teisėsaugos institucijų finansavimo) atsakė finansų ministrė G. Skaistė, atsakymą papildė Ministrė Pirmininkė I. Šimonytė.


Posėdžio pirmininkas priminė balsų skaičiavimo grupės sudėtį (G. Burokienė, V. Gapšys, S. Lengvinienė, E. Sabutis, M. Skritulskas, R. Tamašunienė, V. Targamadzė ir R. Vaitkus) ir pranešė, kad prasidėjo slaptas balsavimas.

PERTRAUKA
(13.05 – 14.00 val.)

Posėdžio pirmininkas – Seimo Pirmininko pavaduotojas V. Mitalas.
	

14.00 val.
	SVARSTYTA. Seimo nutarimo „Dėl Gintaro Godos skyrimo Lietuvos Respublikos Konstitucinio Teismo pirmininku“ projektas Nr. XIVP-2586(2) (teikėjas – Respublikos Prezidentas G. Nausėda) (priėmimo tęsinys).

Posėdžio pirmininkas paskelbė slapto balsavimo rezultatus:
	išduota biuletenių – 93;
	rasta biuletenių – 93;
	galiojantys biuleteniai – 93;
	negaliojantys biuleteniai – 0;
už – 85;
prieš – 3;
susilaikė 5.
	Pritarta.

	NUTARTA.	Priimti Seimo nutarimą „Dėl Gintaro Godos skyrimo Lietuvos Respublikos Konstitucinio Teismo pirmininku“. 



	14.01 val.
	SVARSTYTA. Seimo nutarimo „Dėl Lietuvos Respublikos žvalgybos kontrolierių įstaigos vadovo paskyrimo“ projektas Nr. XIVP-2608(2) (teikėja – Seimo Pirmininkė V. Čmilytė-Nielsen) (priėmimo tęsinys).

Posėdžio pirmininkas paskelbė slapto balsavimo rezultatus dėl N. Statkaus paskyrimo Lietuvos Respublikos žvalgybos kontrolierių įstaigos vadovu:
	išduota biuletenių – 93;
	rasta biuletenių – 93;
	galiojantys biuleteniai – 92;
	negaliojantis biuletenis – 1;
už – 80;
prieš – 4;
susilaikė 8.
	Pritarta.

	NUTARTA.	Priimti Seimo nutarimą „Dėl Lietuvos Respublikos žvalgybos kontrolierių įstaigos vadovo paskyrimo“. 



	Posėdžio pirmininkas paskelbė rytinį posėdį baigtą.


Posėdis baigtas
 (14.01 val.)




Seimo Pirmininkė	Viktorija Čmilytė-Nielsen 



Seimo Pirmininko pavaduotojas	Vytautas Mitalas 

	

Seimo Pirmininko pavaduotojas	Paulius Saudargas 

